ועדת הכספים, כנסת 20, פרוטוקול מספר 632, 2017-01-31 13:10

משה גפני: אני פותח את הישיבה.

משה גפני: (קטע חסר בשל תקלה במערכות ההקלטה)

מיקי לוי: כספי הסיוע הממשלתי.

מיקי לוי: (היו"ר איימן עודה)

איימן עודה: אני מציע שנציגי משרדי הממשלה ימשיכו ונקשיב להם.

מיקי לוי: אדוני, שאלה קטנה, בהמשך למה שאמרה חברת הכנסת עאידה תומא סלימאן.

מיקי לוי: זה מאוד מהותי.

מיקי לוי: אם תביאי לנו את הנתונים, הם ממשיכים בעבודתם, כי אם המפעלים מנצלים את התשלום של השלושים חודשים עבור השכר של 25 אחוזים, אנחנו בבעיה.

מיקי לוי: אם זה לא כך, מבורך לחלוטין.

עאידה תומא סלימאן: זה מראה שמרכזי ההכוון מצליחים.

מיקי לוי: בהחלט.

<הדר וינטר גולן: צריך להבין שהמנגנון הוא בשנה הראשונה סבסוד גדול יותר והוא הולך ופוחת לאורך שלושים חודשים.

<הדר וינטר גולן: זה כדי להראות שיש תפוקה לעובד.

<הדר וינטר גולן: אני יכולה לתת נתונים מדויקים.

<ראסם נטור: אבל אני אתן נתון כללי בארץ.

<ראסם נטור: היא דיברה על מרכזי הכוון.

<ראסם נטור: במרכזי הכוון הממוצע של העזיבה של אלה שהושמו, אלה שעברו השמה, התקבלו בעבודות של מרכזי ההכוון, עומד בערך על שישים אחוזים.

עאידה תומא סלימאן: סליחה, מרכזי ההכוון עובדים כבר שנה.

<ראסם נטור: לא.

עאידה תומא סלימאן: מרכזי ההכוון התחילו, תאמין לי, אני יודעת.

<ראסם נטור: לא.

<ראסם נטור: אני חבר ועדת ההיגוי ואני מכיר ויודע היכן הקמנו.

<ראסם נטור: אני רוצה לתת לך נתון מאוד מדויק.

<ראסם נטור: הממוצע הארצי של עזיבת אנשים שעברו השמה הוא מעל 65, מרכזי הכוון הם מתחת לממוצע הזה.

<ראסם נטור: לכן אני חושב שבמרכז ההשקעות האחוז הוא יותר טוב.

<ראסם נטור: אבל אפשר לתת נתון, אנחנו נחקור את זה וניתן תשובה.

איימן עודה: תודה רבה.

איימן עודה: נמשיך עם נציגי משרדי הממשלה.

<איריס פרנקל כהן: אני יכולה לפרוט את יתר הכלים.

<איריס פרנקל כהן: קודם כל, יש את הסוכנות לסיוע לעסקים קטנים ובינוניים שגם שם היינו צריכים להקצות 11.4 מיליון שקלים והם הוקצו במלואם.

איימן עודה: מה זאת אומרת הוקצו?

<איריס פרנקל כהן: אחוז ביצוע.

ג'מאל זחאלקה: זה מעט מאוד ואני אגיד לך למה אתם הקציתם.

ג'מאל זחאלקה: אם אתם מדברים על הקצאה של 11.5 מיליון שקלים, זה מעט מדי.

ג'מאל זחאלקה: לפי דעת כל המומחים, זה סכום קטן מאוד כדי להתניע תהליכים כלכליים.

ג'מאל זחאלקה: אתה זורק משהו, זאת טיפה בים.

ג'מאל זחאלקה: לכן את התקציב הזה, יש דרישה רצינית של מומחים לכלכלה שצריך להגדיל אותו ספציפית.

ג'מאל זחאלקה: הוא מנוצל מאה אחוזים.

<איריס פרנקל כהן: האמת היא שהוא מנוצל ביותר ממאה אחוזים.

<איריס פרנקל כהן: צריך להבין שני דברים.

ג'מאל זחאלקה: כי הוא קטן.

<איריס פרנקל כהן: צריך להבין איך המנגנון עובד.

<איריס פרנקל כהן: קודם כל, לסוכנות יש פריסה של מרכזים בכל הארץ ולא משנה מי יגיע ומאיזו אוכלוסייה ומיעוטים, הוא יכול להיכנס לכל סניף ולקבל שירות.

<איריס פרנקל כהן: אין כאן איזושהי הגבלה לכמות האנשים שיכולים לקבל את התמיכה של יזמות.

<איריס פרנקל כהן: זה דבר ראשון.

<איריס פרנקל כהן: דבר שני, דבר נוסף שמתוקצב לא מתוקף התכנית הזאת אבל אלה מרכזי עסקים שהם עוד מתוקצבים מטרכטנברג ולא מ-922 והחל משנת 2017 הם יתוקצבו ב-7.9 מיליון שקלים נוספים, כך שאנחנו מגיעים קרוב לעשרים מיליון שקלים בהקשר הזה.

<איריס פרנקל כהן: זה לשנת 2017.

<איריס פרנקל כהן: מסלול נוסף שיש לנו זה באמצעות מינהל סחר חוץ שזה מסלול כסף חכם וגם הוא בוצע במלואו.

איימן עודה: תודה רבה לך.

איימן עודה: איפה נציג משרד החינוך?

<תמי ויצמן: כאן.

איימן עודה: אתם חשובים ביותר כי כל הזמן זה היה מעורפל.

איימן עודה: 9,7 מיליון חוץ מהחינוך.

איימן עודה: מה עם החינוך?

איימן עודה: חשוב לנו להקשיב לכם.

איימן עודה: אם כן, אנחנו ממשיכים לשמוע את משרדי הממשלה.

מסעוד גנאים: מהאוצר עדיין לא הגיעו.

מיקי לוי: למה?

מיקי לוי: יעל כאן.

<תמי ויצמן: מנהלת תחום חינוך לא פורמלי, משרד החינוך.

<תמי ויצמן: אצלנו התכנית מחולקת לשלושה חלקים.

<תמי ויצמן: יש לנו את הכשרת המורים, יש לנו את החינוך הלא פורמלי ויש לנו את ההישגי.

מסעוד גנאים: סעיף אפס, זהו?

מסעוד גנאים: התמלא?

מסעוד גנאים: בדין האחרון לפני כחודש שאלנו על התקציב.

<תמי ויצמן: על ה-130 מיליון.

מסעוד גנאים: כן.

<תמי ויצמן: אני אסביר את זה בצורה מדויקת.

<תמי ויצמן: אני אמרתי שיש לנו שלושה חלקים.

<תמי ויצמן: הכשרת מורים, אנחנו קיבלנו את כל התקציב וקיבלנו אותו גם בשנת 2017 בבסיס.

<תמי ויצמן: חינך לא פורמלי, מדובר על 130 מיליון שקלים שאותם קיבלנו לשנת 2016 רק בסוף השנה, מה שהצלחנו לעשות זה רק לרשום התחייבויות.

ג'מאל זחאלקה: כלומר, אפס בשנת 2016.

ג'מאל זחאלקה: לא היה ביצוע.

<תמי ויצמן: לא היה תקציב.

<תמי ויצמן: הוא נכנס ממש בסוף השנה.

<תמי ויצמן: אנחנו רשמנו התחייבויות ועכשיו אנחנו מצפים שהם יחזרו בעודפים.

<תמי ויצמן: אנחנו רק מקווים מאוד שלא יקרה התרחיש של שנה קודמת, אז קיבלנו את העודפים בסוף השנה.

<תמי ויצמן: לגבי 2017, התקציב של החינוך הלא פורמלי על 130 מיליון שקלים, לא נמצא במשרד החינוך.

<תמי ויצמן: הכשרת מורים נמצא, ה-130 מיליון לא נמצאים.

<תמי ויצמן: ההישגים נעשים על ידי התקציב של המשרד בתגבור שעות, כך שאין לנו בעיה עם זה.

איימן עודה: תודה רבה.

איימן עודה: מסעוד גנאים.

איימן עודה: שר החינוך שלנו בממשלת הצל של המשותפת.

איימן עודה: מה אתה אומר?

עאידה תומא סלימאן: למה זה לא נמצא בבסיס?

ג'מאל זחאלקה: זה נושא עיקרי בחינוך.

ג'מאל זחאלקה: אמצעים גדולים.

איימן עודה: אני חשבתי שנשמע ממנו.

<תמי ויצמן: הוא ידבר על הנושאים הפדגוגיים.

<תמי ויצמן: איך אנחנו עובדים על ההישגים.

איימן עודה: הכסף התוספתי נמצא בעיקר בדיפרנציאלי.

איימן עודה: מה קרה עם זה?

<תמי ויצמן: הכסף התוספתי נמצא.

<תמי ויצמן: יש את הכסף.

<תמי ויצמן: אין לנו תלונות לגבי הדיפרנציאלי.

<תמי ויצמן: הכסף נמצא אצלנו.

<קריאה: לגבי תקצוב דיפרנציאלי, אולי לנו יש תלונות.

<תמי ויצמן: זה משהו אחר.

<תמי ויצמן: לנו אין תלונות לגבי האוצר.

<שפיע אלג'מאל: יש תוספת של 52 אלף שעות ליסודי וחטיבות ביניים.

<תמי ויצמן: זה מתפרס לחמש שנים.

<שפיע אלג'מאל: לחמש שנים, אבל בעיקר אנחנו מדברים על אותן שעות לגבי הישגים לימודיים, גם עברית על הרצף וטיפוח שפת האם הערבית שזה מבוצע, מתמטיקה חמש יחידות כאשר הכפלת אחוז התלמידים הניגשים לחמש יחידות במתמטיקה שזה מבוצע, זכאות לבגרות ואיכות תעודת הבגרות בתגבורים לימודים שזה מבוצע, ותכנית מרום שזה ליווי ארגוני, הדרכה פדגוגית בשני מסלולים, ליווי מוגבר לשלוש שנים כאשר אוטוטו עומד להסתיים הפיילוט שלו.

<שפיע אלג'מאל: זה בקשר להישגים הלימודיים.

<שפיע אלג'מאל: בקשר לאיכות ההוראה וחיזוק ההוראה, דמות המורה - - -

מסעוד גנאים: מה הסכום?

מסעוד גנאים: 55?

<תמי ויצמן: 58 מיליון שקלים.

<שפיע אלג'מאל: בקשר להעלאת איכות המתקבלים להוראה.

<שפיע אלג'מאל: זה מבוצע כבר שלוש שנים בהעלאת תנאי הקבלה.

<שפיע אלג'מאל: לגבי פיתוח הכנה והכשרה, זה מבוצע החל מתשע"ז בכל המכללות או במסגרות להכשרת מורים דוברי ערבית.

<שפיע אלג'מאל: לגבי השליטה הלשונית בשפה הערבית, זה מבוצע החל מתשע"ז בכל המכללות.

<שפיע אלג'מאל: אני רוצה לדבר גם על איכות ההכשרה העיונית והדרכה בשדה, שזה דבר אקוטי שגם הוא מבוצע החל מתשע"ז בכל המכללות.

<שפיע אלג'מאל: יש את מה שנקרא באיכות ההוראה שזה הייחודי, התרבותי והחברתי, שזה גם מבוצע.

עבדאללה אבו מערוף: אבל מה זה קשור לתקציב?

עבדאללה אבו מערוף: סליחה שאני מתפרץ.

עבדאללה אבו מערוף: מה זה קשור לכסף, לתקציב?

עבדאללה אבו מערוף: זה מהלך פדגוגי חינוכי וכך צריך להיות.

עבדאללה אבו מערוף: מה זה קשור לתכנית החומש?

עבדאללה אבו מערוף: מה זה קשור לכסף?

עבדאללה אבו מערוף: מאות מורים ומורות בלי עבודה וחסרות מאות כיתות ושעות לימוד.

עבדאללה אבו מערוף: מה זה קשור?

עבדאללה אבו מערוף: איפה זה מול זה?

עבדאללה אבו מערוף: איפה התכנית?

עבדאללה אבו מערוף: לתת עבודה למורים ומורות שהם יותר מאלפים ולפתוח כיתות לימוד חדשות ושעות לימוד חדשות.

עבדאללה אבו מערוף: זה מהלך פדגוגי שאתה לא צריך לדבר עליו.

מיקי לוי: אם אין לו כיתות, איפה ילמדו?

עבדאללה אבו מערוף: על זה אנחנו מדברים.

עבדאללה אבו מערוף: צריך לפתוח כיתות ולתת למורים ולמורות שמובטלים לעבוד.

חנין זועבי: זאת לא החלטה 922.

עבדאללה אבו מערוף: לא.

עבדאללה אבו מערוף: עם כל הכבוד, אם זאת לא החלטה 922, אז אנחנו לא צריכים את כל זה.

עבדאללה אבו מערוף: מהלך פדגוגי חינוכי, אתה מחדש לנו ומגלה לנו את אמריקה?

חנין זועבי: בתחם החינוך, החלטה 922 מדברת רק על שני סעיפים.

עבדאללה אבו מערוף: בסדר, אז לא צריך לבזבז זמן על דברים שהם חינוכיים.

עבדאללה אבו מערוף: אנחנו עכשיו בכיתה א'?

עבדאללה אבו מערוף: מהלך חינוכי, מהלך פדגוגי, מה זה?

עבדאללה אבו מערוף: עם כל הכבוד.

חנין זועבי: החלטה 922 בתחום החינוך מדברת רק על שני סעיפים.

חנין זועבי: אפילו השעות של הדיפרנציאלי אינן חלק מההחלטה 922.

עבדאללה אבו מערוף: אז נדבר עליהן.

חנין זועבי: אפילו שני הסעיפים של חינוך בלתי פורמלי ושל הכשרת מורים, דיברו עליהם לפני החלטה 922 ואחר כך הם כללו אותם בהחלטה 922.

חנין זועבי: החלטה 922 לא מדברת על תקציב של שעות דיפרנציאליות.

חנין זועבי: בהחלטה 922 יש שני סעיפים, הכשרת מורים וחינוך לא פורמלי.

חנין זועבי: זהו.

חנין זועבי: זאת החלטה 922 בחינוך.

עבדאללה אבו מערוף: חייבים להוסיף את זה.

עבדאללה אבו מערוף: אם עד עכשיו לא ידענו, לא שמנו לב, אז מה, נקבל עונש על כך שזה לא יהיה?

עבדאללה אבו מערוף: זה מה שצריך.

<שפיע אלג'מאל: לגבי כל סעיף שאני דיברתי בתכנית הפדגוגית, יש מ-2015 ומ-2017 ויש תקנות תקציביות.

<שפיע אלג'מאל: אני יכול לתת לך לגבי כל סעיף שנמצא בתכנית תקנה תקציבית ואתה יכול לבדוק.

עבדאללה אבו מערוף: עם כל הכבוד, זה א'-ב' למהלך פדגוגי חינוכי.

עבדאללה אבו מערוף: לא דיברו אתנו על הדבר הזה.

איימן עודה: תנו לחבר הכנסת ג'מאל זחאלקה לומר משהו.

איימן עודה: יש לו כמה דברים לומר.

ג'מאל זחאלקה: נושא החינוך באופן כללי, למעט שני סעיפים שהתייחסה אליהם חברת הכנסת חנין זועבי, לא כלול בתכנית.

ג'מאל זחאלקה: אבל יש תכניות אחרות.

ג'מאל זחאלקה: הייתה דרישה והיו דיבורים על כך שנושא החינוך יתווסף כך שיהיה חלק מהתכנית הכוללת.

ג'מאל זחאלקה: אבל בכל מקרה, התכניות שאתה דיברת עליהן, הן נמצאות קודם ואנחנו לא ראינו תוספת.

ג'מאל זחאלקה: אנחנו דיברנו בהחלטה 922 על כך שיהיו תוספות.

ג'מאל זחאלקה: אנחנו לא ראינו תוספות למעט בזה וזה לא בוצע.

ג'מאל זחאלקה: חינוך לא פורמלי, 130 מיליון שקלים הגיעו בסוף השנה והשנה לא נמצאים.

ג'מאל זחאלקה: זה בורח לנו בין הידיים.

<תמי ויצמן: למה בורח?

<תמי ויצמן: הכסף נמצא בתקנות.

ג'מאל זחאלקה: אמרת שב-2017 לא נמצא.

<תמי ויצמן: לא.

<תמי ויצמן: אמרתי שהחינוך הלא פורמלי.

ג'מאל זחאלקה: על זה אני מדבר.

<תמי ויצמן: רק החינוך הלא פורמלי.

ג'מאל זחאלקה: אני אומר שזה היה כלול ב-922 והכסף הגיע בסוף השנה ובשנת 2017, תסבירי לי איפה הכסף.

ג'מאל זחאלקה: עד סוף השנה הוא לא הגיע ובתחילת השנה הוא איננו.

מיקי לוי: מישהו עשה העברה תקציבית כמו שנהוג לגבי תקציבים אחרים?

<קריאה: לא.

מיקי לוי: רגע.

מיקי לוי: האוצר.

מיקי לוי: אם הכסף לא נוצל בסעיף תקציבי משנה קודמת, מתקציב קודם, אתם מגיעים דקה וחצי לפני סיום שנת התקציב 2016 ומבקשים העברה לסעיף תקציבי דומה או אותו סעיף תקציבי ב-2017.

מיקי לוי: האם זה בוצע?

מיקי לוי: או שהכסף עף?

איימן עודה: תודה רבה מיקי.

ג'מאל זחאלקה: שיהיה ברור.

ג'מאל זחאלקה: הדיון הוא על 922 אבל אנחנו לא כבולים ב-922.

ג'מאל זחאלקה: אני רוצה שהוועדה במעקב שהיא תבצע על הפיתוח הכלכלי של החברה הערבית, אנחנו נדבר על החקלאות גם אם אין חקלאות.

עבדאללה אבו מערוף: דיברנו על זה כמה פעמים.

עבדאללה אבו מערוף: נכון.

ג'מאל זחאלקה: אנחנו נדבר על חינוך גם אם מרבית החינוך לא נמצא שם.

ג'מאל זחאלקה: אנחנו נדבר על הרבה דברים שלא נמצאים, גם על החסר שלא נמצא בתוך התכנית.

עבדאללה אבו מערוף: גם בריאות.

ג'מאל זחאלקה: יש לנו שאלות בקשר לכיתות לימוד.

ג'מאל זחאלקה: יש תכנית לפי החלטת הממשלה 1848 לבנות 17 אלף כיתות לימוד.

ג'מאל זחאלקה: כמה מהן נבנו?

מיקי לוי: על פני כמה שנים?

ג'מאל זחאלקה: על פני חמש שנים.

ג'מאל זחאלקה: אנחנו רוצים לראות כמה מהן ייבנו בישובים הערביים.

ג'מאל זחאלקה: אנחנו יודעים שיש מחסור גדול.

ג'מאל זחאלקה: יש לנו שאלה למה משרד החינוך לא מפרט להסיט תקציבים באופן דיפרנציאלי על פי החלטת הממשלה של 1.4 מיליארד שקלים.

ג'מאל זחאלקה: אנחנו רוצים שקיפות גם בנושא החינוך.

ג'מאל זחאלקה: אפילו אם זה לא כתוב בתכנית, אנחנו שואלים מה קורה עם הכסף ואיפה הכסף בכל מקום.

ג'מאל זחאלקה: (היו"ר משה גפני)

משה גפני: תודה רבה.

משה גפני: דוקטור איריס כהן פרנקל, הרשות לפיתוח כלכלי של המגזר הערבי והדרוזי.

<איריס פרנקל כהן: אני למעשה תכננתי להציג מצגת שתציג בפני הוועדה את מה שנעשה עד עכשיו אבל מבחינה טכנית אי אפשר להציג את המצגת.

<איריס פרנקל כהן: לפניכם יש את המצגת המודפסת.

עבדאללה אבו מערוף: טוב שאי אפשר להציג כי ראינו כבר כמה פעמים ראינו את המצגות האלה וזה לא העיקר, עם כל הכבוד.

משה גפני: זאת המצגת?

<איריס פרנקל כהן: כן.

משה גפני: קח.

משה גפני: אני לא אוהב מצגות.

עבדאללה אבו מערוף: את המצגות האלה ראינו כבר כמה פעמים.

<איריס פרנקל כהן: אני מדברת קצר.

משה גפני: אני רוצה להגיד גם לחברים וגם לאורחים.

משה גפני: הדיון הזה לא הולך להיות דיון בודד אלא הוא הולך להיות דיון שילווה אותנו במשך השנה ויהיו לנו עוד הרבה הזדמנויות לדבר, או לשבח או להגיד שהדברים לא מתבצעים.

<איריס פרנקל כהן: כנציגת הרשות לפיתוח כלכלי, אני רק יכולה לברך על כך מאחר ובאופן רציף זה התפקיד שאנחנו לוקחים על עצמנו וזה התפקיד שמוגדר במסגרת החלטת הממשלה לנו.

<איריס פרנקל כהן: אכן אנחנו מבצעים את המעקב יחד עם אגף התקציבים באופן הדוק ושוטף וגם מול המשרדים.

<איריס פרנקל כהן: זאת אומרת, המצגת, כל מטרתה הייתה לבוא ולהניח את מה שנעשה בשנת 2016.

<איריס פרנקל כהן: מה התקציב שהיה, מה התקציב שהועבר.

<איריס פרנקל כהן: למעשה עיון מרפרף יכול להראות - - -

משה גפני: לא עיון.

משה גפני: תגידי.

משה גפני: תגידי כמה היה התקציב וכמה עבר.

<איריס פרנקל כהן: עברו כ-2.4 מיליארד שקלים.

משה גפני: עברו.

<איריס פרנקל כהן: עברו.

משה גפני: ב-2016.

<איריס פרנקל כהן: כן.

<איריס פרנקל כהן: למעשה יותר מהתקציב שתוכנן.

<איריס פרנקל כהן: אני יכולה לתת דוגמאות.

משה גפני: לא.

משה גפני: את לא נכנסת כאן ל - - -

<איריס פרנקל כהן: אני לא נכנסת לדקויות.

<איריס פרנקל כהן: אני מדברת רק על העיקרון.

משה גפני: אני לא אמרתי את המילה דקויות.

משה גפני: אני דווקא בעד.

משה גפני: אני רק שואל האם כשאת מדברת על 2,4 מיליארד שקלים, האם כלולים בסכום הזה תקציבים שאתך או בלעדיך ואתנו או בלעדינו היו בין כה וכה בתקציב?

<איריס פרנקל כהן: זו שאלה קצת מעניינת.

משה גפני: אני מתנצל על שאני מתעניין בדברים האלה, בדברים שוליים.

משה גפני: למשל, יש כסף שמשרד התחבורה אומר שצריך לכלול כביש באום אל פאחם, אתך או בלעדיך, אתם או בלעדיהם.

<איריס פרנקל כהן: אותו דבר בתכנית הצפון, אגב.

משה גפני: על אלה אני בוכייה.

משה גפני: עכשיו את אומרת לי גם תכנית הצפון?

משה גפני: אני שואל ותגידי בכנות.

משה גפני: אני מאוד אשמח ואני אברך על כך.

<איריס פרנקל כהן: עד כמה שידוע לי.

משה גפני: אם מדובר על תקציב שאילולא תכנית החומש הוא לא היה, זה דבר מבורך וזה תקציב תוספתי.

משה גפני: אם מדובר על תקציב שחלקו היה בין כה וכה, אז תגידי.

משה גפני: יכול להיות שזה בסדר אבל צריך לדעת את זה.

משה גפני: זה אחד המרכיבים המרכזיים של תכנית החומש.

משה גפני: זה גם אחד הדברים המרכזיים של תכנית הצפון.

משה גפני: האופוזיציה טוענת נגד הממשלה והיא אומרת, מה אתם עובדים עלינו?

משה גפני: תכנית הצפון, אין לה שום משמעות כי בלאו הכי היה שם את התקציב של משרד התחבורה והתקציב של משרד החינוך.

משה גפני: השאלה במקרה הזה היא האם זה באמת תוספתי.

מיקי לוי: האם זה תקציב צבוע או אין תקציב צבוע.

משה גפני: בדיוק.

משה גפני: אני יודע ואני אומר את זה כאן לחברים בפעם השנייה.

משה גפני: אני נמצא כאן הרבה שנים ואני אומר לכם שהשנה יש העברות תקציביות למגזר הערבי בסדרי גודל שבעבר לא היו.

<איריס פרנקל כהן: נכון.

משה גפני: מה הם, אני לא יודע אבל אולי את תדעי להגיד.

<איריס פרנקל כהן: אני לא חושבת שאני כרגע צריכה לבוא ולנתח כמה תוספתי וכמה לא.

משה גפני: אם את לא יודעת, זה בסדר.

<איריס פרנקל כהן: העניין הוא שצריך לראות את התמונה הרחבה ואני מנסה לדבר על התמונה הרחבה, אם יותר לי.

משה גפני: בבקשה.

<איריס פרנקל כהן: כפי שיעל התחילה לומר לפני, יש כאן איזשהו שינוי תפיסתי שנעשה במסגרת החלטה 922.

<איריס פרנקל כהן: השינוי התפיסתי הזה אומר שאתם לא רוצים כל פעם לבקש איזשהו סכום שייתנו לחינוך או לתחבורה אלא אנחנו לוקחים ושמים את הכול בתוך חבילה אחת.

<איריס פרנקל כהן: אגב, חברי הכנסת הערבים וגם ועד ראשי הרשויות הם שותפים למהלך של גיבוש תכנית החומש.

<איריס פרנקל כהן: זאת לא הפתעה לאף אחד.

<איריס פרנקל כהן: מה שנמצא בתוך התכנית ומה שלא נמצא בתוך התכנית, זה חלק מתוך איזשהו מהלך שלם ואנחנו יודעים, היינו רוצים יותר ולא רק לזה אלא לתכניות אחרות.

<איריס פרנקל כהן: בוודאי שהיינו רוצים יותר.

משה גפני: כמה כסף יש שם?

ג'מאל זחאלקה: גם אם את אמרת משהו ולא קיבלו את עמדתך, אומרים שאת שותפה לדיון.

<איריס פרנקל כהן: כן.

ג'מאל זחאלקה: אנחנו לא קיבלנו.

משה גפני: כמה התכנית הזאת לשנה?

<איריס פרנקל כהן: התכנית הזאת בהיקפה היא 9.7 מיליארד שקלים לא כולל החינוך הדיפרנציאלי שהיה עליו דיון שלם קודם לכן.

מיקי לוי: אני מבקש פירוט.

משה גפני: כן.

משה גפני: בסדר.

איימן עודה: לי חשוב לחדד משהו.

איימן עודה: אנחנו כן ישבנו מול האוצר בשבעים פגישות וכן השפענו.

איימן עודה: מה שאנחנו רוצים זה לראות יישום.

איימן עודה: ג'מאל זחאלקה ביקש יישום ואמר שזאת הצעה בכיוון הנכון ואני חושב שהוא צודק אבל זה לא מספיק.

איימן עודה: צריך לראות את זה בשטח.

<איריס פרנקל כהן: אני מסכימה לחלוטין.

משה גפני: זה בסדר, אני אתן לך להשלים אבל תשלימי ממש בקצרה.

משה גפני: מטרת הישיבה היום כפי שהיא מסתמנת היא לעשות עוד ישיבה ובישיבה הבאה יהיה פירוט של הכול, גם של משרד האוצר, גם של המשרדים, ואנחנו נרצה לדעת כמה כסף היה בשנים קודמות וכמה כסף יש עכשיו לפי תקציב צבוע.

משה גפני: משרד האוצר, את מובילה את המהלך.

משה גפני: אני רוצה לקבל פרטים.

משה גפני: אני לא יודע אם את יודעת, את נמצאת הרבה בוועדה?

<יעל לינדנברג: נמצאת.

משה גפני: מפעם לפעם אבל לא כל הזמן.

משה גפני: אני נודניק גדול.

משה גפני: לא מתכוון לעזוב את זה.

משה גפני: עדיף שתתנו את זה מהר לפני שאני אתחיל לצעוק.

<יעל לינדנברג: חשוב לי להדגיש כאן שגם אנחנו מצטרפים למה שנאמר כאן על ידי חברי הכנסת.

<יעל לינדנברג: מבחינתנו שקיפות כאן ויישום של זה בשטח, זה מה שאנחנו עושים.

<יעל לינדנברג: אנחנו חייבים להעביר את הכספים.

מיקי לוי: את רוצה שהחיים שלך בוועדה יהיו יותר קלים?

עאידה תומא סלימאן: נאמר 2,5 מיליארד שקלים.

עאידה תומא סלימאן: זה נאמר במליאה.

<יעל לינדנברג: כמו שאמרתי, המספרים קיימים ואפשר להביא אותם.

<יעל לינדנברג: אם תעברו בין המשרדים השונים, הם גם אומרים את המספרים והכספים הועברו.

מיקי לוי: אפשר להציע משהו לאוצר?

משה גפני: כן.

מיקי לוי: את מוכנה בבקשה לשבת ולקבוע אתם ולקיים דיון מכין כדי שזה לא יהיה כך?

מיקי לוי: הרבה פעמים גם היושב ראש עושה את הגישור הזה ואז הם ישאלו את השאלות היותר קשות.

מיקי לוי: תבואו עם ספר התקציב.

ג'מאל זחאלקה: זה לא במקום מעקב של הוועדה.

מיקי לוי: לא במקום

משה גפני: לא במקום.

משה גפני: להפך, לבוא אחר כך לוועדה ותגידו אם זה בסדר או לא בסדר.

מיקי לוי: זאת ההצעה שלי.

משה גפני: הצעה טובה מאוד.

משה גפני: אני מאוד משבח אנשים בממשלה שעושים את עבודתם ובאמת מביאים לשינוי.

משה גפני: אני מאוד מתרגז על כאלה שלא עושים את עבודתם ומגיעים לכאן ומנסים למרוח אותנו.

משה גפני: מה שהציע מיקי לוי, זאת הצעה טובה.

משה גפני: תבואו לכאן ותגידו.

משה גפני: תגידו שיש חילוקי דעות, זה בסדר אבל אל תמרחו אותנו.

משה גפני: תגידו שזה התקציב, זאת התוספת, תעברו משרד-משרד.

משה גפני: אנחנו מאוד נשמח.

משה גפני: משפט לסיכום.

<איריס פרנקל כהן: אני רוצה להמשיך את דבריך.

<איריס פרנקל כהן: אכן הרעיון של שקיפות עומד בראש מעיננו.

<איריס פרנקל כהן: יש גם אתר אינטרנט ואנחנו מפרסמים את הנתונים התקציביים.

משה גפני: יש ועדת כספים.

משה גפני: כאן תגידו.

<איריס פרנקל כהן: יש ועדת היגוי שמתכנסת כל מספר חודשים.

<איריס פרנקל כהן: כבר קבועה ועדה שלישית בעוד שבועיים.

<איריס פרנקל כהן: ועד ראשי הרשויות הוא חלק מוועדת ההיגוי הזאת, הוא שומע את הנתונים ומשרד האוצר גם הוא כמובן בא.

משה גפני: אני מודה לך.

משה גפני: תודה רבה.

משה גפני: חיאם קאדן, בבקשה, המרכז לשלטון מקומי.

משה גפני: אם אפשר בקצרה, זה דיון מהיר.

<חיאם קעאדן: שלום.

<חיאם קעאדן: הערה קטנה.

<חיאם קעאדן: תחושת העמעום והאי ודאות על תכנית החומש, מה מגיע, מה הגיע, היא מסתובבת כאן כל הזמן.

<חיאם קעאדן: שנה וחצי אני נמצא בדיונים האלה.

<חיאם קעאדן: למה לא ליצור נוהל.

<חיאם קעאדן: אנחנו עברנו שליש מהתקופה.

<חיאם קעאדן: זאת תכנית חומש, חמש שנים אבל שנה וחצי עברה.

<חיאם קעאדן: אני לא חושב שהחלק היחסי של התקציב עבר.

משה גפני: מה אתה מציע?

<חיאם קעאדן: אני מציע לבקש מאנשי האוצר ומאנשי המשרד לשוויון חברתי להגיש לוועדת הכספים, חברי הכנסת - - -

משה גפני: טוב שאמרת כי אמרתי את זה קודם.

משה גפני: זאת גם תביעה של השלטון המקומי ואני שמח על כך.

<חיאם קעאדן: אני מדבר על דוח מפרט.

<חיאם קעאדן: דוח ביצוע ותכנית לחצי שנה.

<חיאם קעאדן: כך אנחנו נדע איפה אנחנו עומדים.

<חיאם קעאדן: במשרד הכלכלה, ברגע שהם נתנו 97 מיליון שקלים, ואני זוכר את המספר נכון, ויש חברות מנהלות את זה, יש כאן בעיה.

<חיאם קעאדן: כמה כסף נטו בסופו של דבר מגיע לתושבים.

<חיאם קעאדן: צריך לבדוק את הנקודות האלה.

<חיאם קעאדן: תודה רבה.

משה גפני: אני מזדהה עם דבריך לחלוטין.

משה גפני: טוב שאמרת אותם.

משה גפני: גם אני טוב שאמרתי את זה והכול בסדר.

משה גפני: אנחנו שנינו אמרנו את אותו הדבר.

<יוסי שבת: מנהל אגף תקציבים במשרד הבינוי והשיכון.

<יוסי שבת: קודם כל, אני רוצה להגיד שבמשרד השיכון הקמנו לפני שנה אגף ייעודי למיעוטים, בין היתר כתוצאה מהחלטה הזו וכדי למקד את המאמצים.

<יוסי שבת: יש שם אדם מאוד חזק, יוסי חדד.

<יוסי שבת: אנחנו את כל התקציבים של המיעוטים, היו כנסים - - -

משה גפני: חבר הכנסת זחאלקה, בדברים שהוא הציג, הוא אמר שאפשר לעשות תכניות שימנעו הריסה.

משה גפני: אתה מכיר דבר כזה?

<יוסי שבת: אני לא מכיר שיש שם מניעת הריסה.

<יוסי שבת: יש תכנון.

<יוסי שבת: יש תקציבי תכנון.

ג'מאל זחאלקה: התכנון ימנע.

<יוסי שבת: התכנון.

<יוסי שבת: יכול להיות שבמסגרת התכנון אפשר לבצע את הפעולות האלו.

<יוסי שבת: ראשי הרשויות מעודכנים והתקציבים מתואמים אתם.

<יוסי שבת: היו כנסים עם ראשי הרשויות.

<יוסי שבת: היה בתחילת ינואר כנס עם ראשי הרשויות.

<יוסי שבת: כל התקציב והקריטריונים הועברו לאנשים בכתב ואני רוצה לתת את סדרי הגודל.

<יוסי שבת: התקציב עצמו עומד על 1.4 מיליארד שקלים של משרד השיכון לחמש שנים.

<יוסי שבת: בשנת 2016 היו תקציבים של 250 מיליון שקלים, מאתיים מיליון למוסדות ציבור וחמישים מיליון לתכנון בעיקרם.

<יוסי שבת: הכול הופעל.

<יוסי שבת: התקציבים לשנת 2017-2018 הם בסדר גודל הזה.

<יוסי שבת: הם בערך מאתיים מיליון שקלים למוסדות ציבור והיקפים כמו שנים קודמות לתכנון.

<יוסי שבת: נמצא בספר התקציב.

משה גפני: תודה רבה.

משה גפני: אני רוצה לסכם.

משה גפני: יש עוד מישהו שרוצה לומר משהו?

משה גפני: אני לא רוצה להרחיב.

משה גפני: אני רוצה לסכם כדלהלן.

משה גפני: הדבר הראשון.

משה גפני: אנחנו מקבלים בדיון המהיר את מה שאמרו כאן חברי הכנסת הערבים, את מה שאמר חבר הכנסת ג'מאל זחאלקה שהוא הגיש את הדיון המהיר.

משה גפני: אני רוצה שזה יונח על שולחן הכנסת.

משה גפני: אני מקבל את ההצעה של מיקי לוי שנציגי המשרדים ישבו עם חברי הכנסת הערבים ועם ראשי רשויות שעוסקים בעניין הזה.

משה גפני: לא לעשות מזה דיון מדי גדול אלא דיון הכנה לדיון בוועדת הכספים.

משה גפני: דיון הכנה כדי לבדוק מה בכל משרד ומשרד הכספים שהועברו ומה הכספים שיתווספו, כמה בוצע וכמה צריך להיות מבוצע בהמשך.

משה גפני: לאחר מכן יהיה דיון מעקב של ועדת הכספים.

משה גפני: בדיון המעקב, אני מקווה שאתם תבואו עם עמדה אחידה.

משה גפני: אם תהיה מחלוקת וחברי הכנסת הערבים יאמרו שזה לא נכון כל הנושא הזה, שיש משרד שנותן נתון נכון ויש משרד אתו יש מחלוקת, שנדע גם את המחלוקת.

משה גפני: לא נורא.

משה גפני: אף אחד לא הולך לשום מקום.

משה גפני: צריך לקיים את הדיון הזה.

משה גפני: גם זה אני רוצה שיונח על שולחן הכנסת.

משה גפני: אני מקבל את הבקשה שהציע מציע הדיון המהיר, ראשית, שיהיה דיון מעקב.

משה גפני: אנחנו נעקוב אחרי זה.

משה גפני: אני לא רוצה לקבוע זמן, שלושה חודשים זה זמן קצר, אבל יהיה דיון מעקב.

משה גפני: אנחנו לא מתכוונים להרפות מהעניין הזה.

משה גפני: לכן צריך את הישיבה המכינה, כדי שלא יבואו עם דעות חלוקות.

משה גפני: אני דורש להגדיל את התקציב של המאבק בתאונות דרכים במגזר הערבי.

משה גפני: אני לא קובע סכומים אבל אנחנו נדבר על זה בהמשך.

משה גפני: המגזר הערבי, מסיבות שונות שאני לא נכנס אליהן עכשיו, מספר הנפגעים בתאונות הדרכים הוא גבוה יותר, לאין ערוך גבוה יותר, מאשר במגזר היהודי.

משה גפני: יכול להיות שזה בגלל התשתיות, יכול להיות שזה בגלל חוסר חינוך, יכול להיות שזה בגלל סיבות שאני לא יודע אותן.

משה גפני: אני לא איש מקצוע.

משה גפני: אבל צריך להגביר תקציבים באופן משמעותי.

עבדאללה אבו מערוף: אתה אומר את הסיבות ואחר כך אומר שאתה לא יודע מה הסיבות.

עבדאללה אבו מערוף: אלה הסיבות.

משה גפני: עדיף להגיד לא יודע.

משה גפני: משרד השיכון, אני מבקש להגדיל את התקציב לגבי הנושא הזה של התכניות שאנשים מגישים כדי למנוע אחר כך דברים כמו צווי הריסה.

משה גפני: אם אתם תגבירו את התקציב באופן כזה שאנשים יוכלו להגיש את התכניות, אנחנו נימנע מכל העניין הזה.

משה גפני: אני בזה מסכם את הדיון.

משה גפני: את זה אני אניח על שולחן הכנסת ואני מקווה בעזרת השם ובלי נדר לקיים את דיוני המעקב אבל אני קודם כל מחכה בבקשה.

משה גפני: את נראית לי אישה רצינית ממשרד האוצר ויחד עם הנציגים האחרים שגם הם כאלה, אני מבקש שתשבו עם חברי הכנסת הערבים, עם כמה ראשי רשויות, הם יחליטו מי צריך לשבת, ולהכין את הישיבה הבאה של ועדת הכספים, מה מתבצע ומה לא מתבצע.

ג'מאל זחאלקה: הם ישלחו לך דוח מפורט.

משה גפני: כן.

משה גפני: הדוח המפורט של מה שנעשה אבל זה חלק מהתכנית המעקב.

<קריאה: שהדוח יהיה פר ישוב.

משה גפני: תודה רבה.